Karse

Karse (latin: Lepidium sativum) er en flerårig liten grønnsaksplante i karseslekten (Lepidum), som tilhører Korsblomstfamilien. Den er beslektet med den akvatiske Engelskkarsen, og har en pepperaktig, god duft og smak.

Planten er 5–50 cm høy og vokser i fuktige områder i Eurasia, men er hos oss kjent bare som nytteplante for grønnsaksproduksjon.

Som de fleste planter i korsblomstfamilien har den bittelille blomsten fire kronblad, men kommer sjelden til blomsterstadiet i norsk dyrking. Bladene er runde til omvendt eggeformede og smalner mot bladstengelen.

 Eksterne lenker 


Kategori:Grønne blomster
Kategori:Korsblomstfamilien
Kategori:Stauder